Publication: Magyar Közlöny
Issue: MK-2006-26 (Year: 2006, Number: 26)
Era: 2004-2010
Section: CX. törvénynek a 2002. évi XXII. törvény 7. §-ának
Paragraph Index: 1437

(1) bekezdésével módosított 164. §-ának (1) bekezdése értelmében 2003. július 1. napján lépett hatályba azzal, hogy a rendelkezéseit az ezt követõen indult ügyekben kell alkalmazni. Az ítélõtáblák mûködésének megkezdése tette lehetõvé, egyben szükségessé, hogy a Pp. 233/A. §-a alapján fellebbezéssel támadható a másodfokú eljárásban hozott olyan végzés, amellyel szemben az elsõfokú eljárás szabályai szerint fellebbezésnek lenne helye, továbbá a másodfokú eljárásban hozott, a fellebbezést hivatalból elutasító végzés. A Pp. 251. §-ának (1) bekezdése szerint, ha a másodfokú bíróság a pert tárgyalás alapján a 157. § értelmében megszünteti, az elsõfokú bíróság ítéletét végzéssel teljes egészében, vagy abban a részében, amelyre a megszüntetés oka fennáll, hatályon kívül helyezi. Ez a rendelkezés nem vonatkozik azokra az esetekre, amikor az elsõfokú bíróság a per megszüntetésére vonatkozó valamely ok alapján – hivatalból vagy kérelemre – alakszerû határozatot (végzést) hoz, és abban a pert megszünteti. Ezek a végzések fellebbezéssel megtámadhatók. A Pp. 162. §-ának (1) bekezdése szerint a bíróság olyan határozata ellen, amely a per megszüntetésére irányuló kérelmet – a 157. § e) és f) pontjában foglalt esetek kivételé- 2006/26. szám vel – elutasítja, külön fellebbezésnek helye nincs, és az ügyet befejezõ határozat ellen irányuló fellebbezésben is csak akkor támadható meg, ha a bíróság a pert a 158. § szerint hivatalból figyelembe veendõ valamely ok ellenére sem szüntette meg. Ebbõl a rendelkezésbõl következik, hogy az elsõfokú bíróságnak a per megszüntetésérõl elfoglalt nemleges álláspontja érdemben és tartalmában azonos azzal a jogi helyzettel, amikor alakszerû határozat hozatala nélkül (pl. mert a per megszüntetésének kérdése fel sem merült) az ügy érdemében ítélettel dönt. Az említett két kivétel, amikor fellebbezésnek van helye, ezen a megállapításon nem változtat, mert elbírálásának eredményétõl függõen azzal jár, hogy érdemben lehet dönteni az ügyben, illetõleg hogy a per megszüntetésére kerül sor; mindkét esetben megvalósul a kétfokú eljárás követelménye. Az elõzõekbõl következõen a Pp. 251. §-ának (1) bekezdése alapján a per megszüntetésére alapul szolgáló okokat a másodfokú bíróság nem elsõként bírálja el, hanem az elsõfokú bíróság e kérdésben elfoglalt jogi álláspontját bírálja felül másodfokon eljárva, s ennek alapján hozza meg a pert megszüntetõ végzést. Ez így van akkor, ha az elsõfokú bíróság a per megszüntetésére nem látott alapot és az erre irányuló kérelmet elutasította, de akkor is, ha a per megszüntetésérõl szóló határozathozatal bármely okból elmaradt, s ez esetben alakszerû végzés hozatala nélkül döntött az ügy érdemében. Ezekben az esetekben az elsõfokú bíróság a per megszüntetésének kérdésében állást foglalt, a másodfokú bíróság pedig – fellebbezés alapján – másodfokon eljárva egy kifejezetten a számára rendelkezésre álló lehetõséggel élve járhat el a Pp. 251. §-ának (1) bekezdése alapján. Mindebbõl pedig az következik, hogy a másodfokú bíróság említett végzése ellen fellebbezésnek – további fellebbezésnek – a Pp. 233/A. §-a alapján nincs helye.

Source: https://magyarkozlony.hu/hivatalos-lapok/1455443237101f3a08cc59bc90aab19e03cf15df/dokumentumok/551a7aed72d20261de88f1e8e3e4012f46428e77/letoltes